laion/Wikipedia-Exotic huggingface dataset:
1969 בצרפת

שנת 1969 בצרפת הייתה השנה בה ציינה צרפת 982 שנות לאום. נשיא צרפת – עד 28 באפריל – שארל דה גול 28 באפריל–20 ביוני – אלן פוהר מ-20 ביוני – ז'ורז' פומפידו ראש ממשלת צרפת – עד 20 ביוני – מוריס קוב דה מירוויל מ-20 ביוני – ז'אק שבאן-דלמאס 2 במרץ – נערכת הטיסה הראשונה של הקונקורד בטולוז. 27 באפריל – משאל עם חוקתי נערך, וההצעה לשינוי החוקה נדחית. 28 באפריל – נשיא צרפת, שארל דה גול, מתפטר בעקבות תוצאות משאל העם. 1 ביוני – נערכות בחירות לנשיאות. 15 ביוני – ז'ורז' פומפידו נבחר לנשיאות צרפת בסיבוב השני. 4 באוגוסט – בדירה חשאית בפריז, נפתחות שיחות בין הנרי קיסינג'ר, נציג ארצות הברית לבין שואן ט'וי, נציג צפון וייטנאם באשר להסכם שלום. השיחות הסתיימו בכישלון. 7 באוקטובר – מושקת הרנו 12 בתערוכת הרכב בפריז. 3 בינואר – מארי דריוסק, סופרת. 12 בינואר – סטפן סטוקלין, שחקן כדוריד. 13 בינואר – תיירי גודו, שחקן כדורסל. 23 בינואר – כריסטוף אפל, מיידה פטישים. 4 בפברואר – רמי לאנג, במאי סרטים. 7 בפברואר – ז'אן מישל–פרי, כדורגלן. 12 בפברואר – ז'אן–פייר סיפרין, כדורגלן. 16 בפברואר – דויד דוייה, ג'ודוקא, אלוף אולימפי פעמיים. 7 במרץ – אריק דקרו, כדורגלן. כריסטוף לה רו, כדורגלן. 1 באפריל – ז'אן-מישל בייל, רוכב אופנועי מרוצים. ארנו בוטש, שחקן טניס. 3 באפריל – קלוטילד קורו, שחקנית ורעייתו של אמנואלה פיליברטו, נסיך ונציה 23 באפריל – ז'אן-פרנסואה הרננדז, כדורגלן. 2 במאי – בנואה קוט, כדורגלן ומנהל קבוצות. 5 במאי – סופי מוניו, רקדנית קרח, זכתה פעמיים במדליית כסף וארד בתחרות עולמית, וזכתה במדליית כסף וארד באירופה. 6 במאי – אמנואלה לרסן, צייר קריקטורות. 9 במאי – פרדריק ארפינון, כדורגלן. 13 במאי – ניקוס אליאגס, עיתונאי ומנחה טלוויזיה יווני–צרפתי. 14 במאי – סטפן אדם, כדורגלן. 13 ביוני – וירג'ין דספנטס, סופרת, כותבת נובלות ויוצרת סרטים. 16 ביוני – בנאבר, זמר ומשורר. 22 ביולי – ג'וזפין טקרטו, פוליטיקאית וחקלאית צדפות. 30 באוגוסט – לורן דלאהוס, עיתונאי ויוצר סרטים דוקומנטריים. 6 בנובמבר – סופי וילנוב, גולשת סקי, השתתפה בשלוש אולימפיאדות חורף. 7 בנובמבר – הלן גרימו, פסנתרנית יהודייה–צרפתית–איטלקית. 6 בדצמבר – כריסטוף אגנולטו, רוכב אופניים מקצועני. 9 בדצמבר – ביצ'נטה ליזארזו, כדורגלן. 21 בדצמבר – ז'ולי דלפי, שחקנית קולנוע, מפיקה, במאית וזמרת-יוצרת צרפתייה–אמריקאית. (קטגוריה:צרפתים שנפטרו ב-1969) 2 בינואר – ז'ורז' רנוון, שחקן (נולד ב-1892). 20 במרץ – אנרי לונגשמבון, פוליטיקאי ומדען (נולד ב-1896). 22 במרץ – קמיל מנדרילון, אתלט (נולד ב-1891). 6 באפריל – גבריאל שבליר, כותב נובלות (נולד ב-1895). 30 במאי – פול בלוך דאסו, לוחם יהודי–צרפתי, גנרל וממייסדי חיל השריון הצרפתי (נולד ב-1892). 8 בספטמבר – אלכסנדרה דויד ניל, חוקרת וסופרת בלגית–צרפתייה (נולדה ב-1868). 4 באוקטובר – לאון ברילואן, פיזיקאי (נולד ב-1889). 2 בדצמבר – דידייה דורה, חלוץ תעופה (נולד ב-1891). 6 בדצמבר – אנדרה-גאסטון פרטלה, גנרל במלחמת העולם השנייה (נולד ב-1874). 21 בדצמבר – ז'ורז' קאטרו, איש צבא ודיפלומט (נולד ב-1877). מדיה וקבצים בנושא 1969 בצרפת בוויקישיתוף
מקסנס לקרואה

מקסנס גי לקרואה (בצרפתית: Maxence Guy Lacroix; נולד ב-6 באפריל 2000 בווילנב-סנט-ז'ורז' שבצרפת) הוא כדורגלן צרפתי המשחק בעמדת הבלם בקבוצת קריסטל פאלאס מהפרמייר ליג. לקרואה גדל במחלקת הנוער של סושו. בשנת 2017 החל לשחק בקבוצת המילואים של המועדון. הוא ערך 27 הופעות ליגה במדי הקבוצה הראשונה של המועדון במסגרת ליגת המשנה הצרפתית. ב-25 באוגוסט 2020 חתם לקרואה על חוזה לארבע שנים בוולפסבורג מהבונדסליגה. בקיץ 2024 עבר לקרואה לקריסטל פאלאס מהפרמייר ליג, תמורת 18 מיליון אירו. מדיה וקבצים בנושא מקסנס לקרואה בוויקישיתוף מקסנס לקרואה, באתר Transfermarkt מקסנס לקרואה, באתר Soccerway מקסנס לקרואה, באתר WorldFootball.net מקסנס לקרואה, באתר FootballDatabase.eu Bienvenue, Maxence Lacroix באתר הרשמי של וולפסבורג, 25 באוגוסט 2020 (בגרמנית)
בן ג'ונסון (כדורגלן)

בנג'מין אנטוני ג'ונסון (באנגלית: Benjamin Anthony Johnson; נולד ב-24 בינואר 2000 בלונדון שבאנגליה) הוא כדורגלן אנגלי המשחק בעמדת המגן הימני בקבוצת וסטהאם יונייטד מהפרמייר ליג. ג'ונסון גדל במחלקת הנוער של וסטהאם יונייטד. ב-27 בפברואר 2019 ערך ג'ונסון את הופעת הבכורה שלו בקבוצה הבוגרת של המועדון, בהפסד 1-0 למנצ'סטר סיטי במסגרת המחזור ה-28 בפרמייר ליג לעונת 2018/2019. ב-27 בדצמבר 2020 הבקיע את שער הבכורה שלו במועדון, בתיקו 2-2 נגד ברייטון אנד הוב אלביון במסגרת המחזור ה-15 בליגה לעונת 2020/2021. מדיה וקבצים בנושא בן ג'ונסון בוויקישיתוף בן ג'ונסון, באתר Transfermarkt בן ג'ונסון, באתר Soccerway בן ג'ונסון, באתר BDFutbol בן ג'ונסון, באתר WorldFootball.net בן ג'ונסון, באתר FootballDatabase.eu
עירית דותן (אלבום)

עירית דותן הוא אלבום הבכורה של הזמרת הישראלית עירית דותן. את האלבום הוציאה לאור בנובמבר 1974 בהוצאת חברת התקליטים הד ארצי. דותן ויעקב הולנדר שיתפו פעולה במהלך הקלטות האלבום, שהורכב כולו משיריו של הולנדר, בהם השירים "אני חי כעשב בר" שנכתב במקור ביידיש על ידי יעקב שטיינברג ותורגם לאלבום על ידי אבי קורן, "אני אוהבת באך" שבוצע במקור על ידי להקת גייסות השריון, ו"הלא תשאלו ציון" שנכתב למופע "שישו את ירושלים". "אני חי כעשב בר" הפך ללהיט בישראל ודורג במקום השני במצעד העברי השבועי של רשת ג'. סטריאו ומונו, סטריאו ומונו, אתר הדיסקוגרפיה של המוסיקה הישראלית אני חי כעשב בר – פזמונט, באתר pizmonet.co.il
פרנסואה-אלפונס פורל

פרנסואה-אלפונס פורל (בצרפתית: François-Alphonse Forel;‏ 2 בפברואר 1841 – 7 באוגוסט 1912) היה רופא שווייצרי ומדען שהיה החלוץ בחקר האגמים, ולכן נחשב למייסד ולאבי הלימנולוגיה, שהיא חקר גופי מים מתוקים ותכונותיהם הביולוגיות, הכימיות והפיזיקליות. פורל נולד וגדל במורז' (אנ') שבשווייץ, על חופי אגם ז'נבה, המכונה בצרפתית le Léman. הוא הושפע מאוד מאביו, משפטן והיסטוריון, שהוציא אותו כנער לאגם כדי לחפש חפצים משרידי יישובים מתקופת הברונזה ששכנו מתחת לחוף האגם. הוא עזב את מורז' כדי להמשיך את השכלתו: תחילה בז'נבה, אחר כך במונפלייה ובפריז, ולבסוף באוניברסיטת וירצבורג, גרמניה, שם קיבל בשנת 1865 את הדוקטורט ברפואה ומיילדוּת. כשחזר לביתו באגם ז'נבה בגיל 26, הוא נכנס לתפקיד כפרופסור לאנטומיה, היסטולוגיה ופיזיולוגיה באוניברסיטת לוזאן, אך החליט להקדיש את זמנו לחקר האגם על כל היבטיו: מפיזיקה, כימיה וביולוגיה, ועד להיסטוריה האנושית וכלכלה. ב-1892 הוא איחד את הנושאים המגוונים הללו בתחום מדע חדש שהוא כינה 'לימנולוגיה' והגדיר אותו כ"אוקיינוגרפיה של אגמים". עבודתו שמה דגש על האופי המשולב של הלימנולוגיה, שבה כל הנושאים המיוחדים מקושרים, וכל נושא משפיע על השני. הוא גם זיהה את בני האדם כמרכיב בלתי נפרד של המערכת האקולוגית של אגם ז'נבה, הן מבחינת התלות בשירותי המערכת האקולוגית כגון מי שתייה, דיִג והיתרונות האסתטיים של חיים קרוב למים, כמו גם ביכולתם לגרום נזק רב לאגם. פורל ידוע במיוחד בזכות עבודתו המכוננת על אור תת-מימי וצבע מים, וכן בגילוי תופעת הסייש וה-בנטוס(אנ') של אגמים וחשיבותו של הפחמן האורגני. תחום מדעי נוסף שפורל תרם לו הוא חקר רעידות האדמה. הוא ייסד יחד עם מיקלה דה-רוסי את הסולם להערכת עוצמה סייסמית שנקרא על שמם – סולם רוסי פורל. עד מותו בגיל 71, פורל הוציא 288 פרסומים, כולל המונוגרפיה בת 1,900 עמודים, בשלושה כרכים "Le Léman: Monographie limnologique" (אגם ז'נבה: מונוגרפיה לימנולוגית) שהציבה כאמור את היסוד למדע למינולוגיה. לימנולוגיה סייש מדיה וקבצים בנושא פרנסואה-אלפונס פורל בוויקישיתוף Prof. F. A. Forel, Nature, 89 (1912), pp. 638–639 François-Alphonse Forel, Britanica Francois-Alphonse Forel (1841-1912), SIL Rossi-Forel Scale 1873 (Short Version), The Museum of the City of San Francisco
השעות היפות ביותר

השעות היפות ביותר הוא אלבום האולפן השני של הזמרת הישראלית עירית דותן. את האלבום הוציאה לאור ביוני 1977 בהוצאת חברת התקליטים גלטון. מתוך השעות היפות ביותר זכה להצלחה שיר הנושא והשיר "ציפורי שירי".[דרושה הבהרה] לאחר יציאת האלבום, הקליטה דותן את אלבום האולפן השלישי והאחרון שלה, הולכים לנדנדות עם עירית דותן. סטריאו ומונו, סטריאו ומונו, אתר הדיסקוגרפיה של המוסיקה הישראלית סטריאו ומונו, סטריאו ומונו, אתר הדיסקוגרפיה של המוסיקה הישראלית
הולכים לנדנדות עם עירית דותן

הולכים לנדנדות עם עירית דותן או בקיצור הולכים לנדנדות הוא אלבום האולפן השלישי והאחרון של הזמרת הישראלית עירית דותן. את האלבום הוציאה לאור בפברואר 1978 בהוצאת חברת התקליטים גלטון. הולכים לנדנדות עם עירית דותן הוגדר כאלבום שירי ילדים בעיבודו של המוזיקאי הישראלי נתן כהן. את האלבום פותח שיר הנושא מתוכו, הקרוי על שמו "הולכים לנדנדות". סטריאו ומונו, סטריאו ומונו, אתר הדיסקוגרפיה של המוסיקה הישראלית
סוכני העל (סדרת טלוויזיה, 2020)

סוכני העל (באנגלית: Danger Force) היא סדרת טלוויזיה קומית-אמריקאית שפותחה על ידי כריסטופר ג'יי נובאק שהוצגה לראשונה בניקלודיאון ב-28 במרץ 2020. הסדרה היא ספין-אוף של "הסוכן הנרי" וכוללת את הכוכבים החוזרים קופר בארנס ומייקל ד' כהן. לצדם מככבים הוואן פלורס, טרנס ליטל גארדן היי, דנה הית', ולוקה לוהן. הסדרה הסתיימה אחרי 3 עונות. ריי / קפטן מן (קופר בארנס) – גיבור העל של סוולוויו שאינו ניתן להריסה ומאמן את סוכני-העל להיות גיבורי-על. שמו המלא מתגלה כ-ריימונד אסתר מנצ'סטר בפרק "מבחן החברות". שוואז (מייקל ד' כהן) – מדען שממציא ומספק לקפטן מן ולסוכני העל המצאות שונות ומגוונות. צ'אפה (הוואן פלורס) – ילדה שזוכה ליכולת של אלקטרוקינזיס ושם גיבורת העל שלה הוא וולט. ושמה המלא מתגלה כ-לולה אלנה צ'אפה דה סילבה בפרק "חשיפת הזהויות". מיילס (טרנס ליטל גרדן היי) – אחיה של מיקה שמפתחת את כוח הטלפורטצייה ושם גיבור העל שלה הוא אייוול. שם המשפחה שלו מתגלה כ-מקלין בפרק "להלשין או לא להלשין". מיקה (דנה הית') – אחותו של מיילס שמפתחת את יכולת הצרחה הקולית ושם גיבורות העל שלה הוא שאוטאאוט. שם המשפחה שלה מתגלה כ-מקלין ב"להלשין או לא להלשין". בוז (לוקה לוהן) – בנו החורג הטיפש של סגן ראש העיר ווילארד אשר זוכה לכוח הטלקינזיס ושם גיבור העל שלו הוא בריינסטורם. שם המשפחה שלו מתגלה כ-אובריאן בפרק "חתול רדיואקטיבי". אנגלה מקלין (נאקיה בוריס)- אמא של מיקה ומיילס וגם היא נחטפה על ידי התא. הרמן מקלין (אנטוניו ד. צדקה) - אבא של מיקה ומיילס. מרי דבי גייפרמן (קארי בארט)- מגישת חדשות ביחד עם טרנט. טרנט אובראנדר (ווניסטון סטורי)- מגיש חדשות ביחד עם מרי. סיליה אובריאן (סיובאן מרפי) - אמו של בוז אשתו של סגן ראש העיר וגם היא נחטפה על ידי התא. אלחנדרה דה סילבה (אנגלה הובר) אמא של צאפה וגם היא נחטפה על ידי התא. ריי ושוואז פותחים בית ספר לגיבורי על בו לומדים ארבעה תלמידים עם כוחות על. בקירוב לזה שזה ספין אוף של הסדרה:"הסוכן הנרי", בכמה מהפרקים ג'ייס נורמן (הנרי) בא לתפקידי קמע בסדרה. הפושעים בסדרה דומים מאוד לפושעים מ:"הסוכן הנרי",ואפילו כמה אותם הפושעים מהסדרה הקודמת. ב-19 בפברואר 2020, הוכרז כי ספין-אוף של הסוכן הנרי, סוכני-העל יוקרן בבכורה ב-28 במרץ 2020. סדרת הספין-אוף רואה את חזרתם של קופר בארנס בתור ריי / קפטן-מן ומייקל ד' כהן בתור שוואז. הסדרה קיבלה סדר ראשוני של 13 פרקים. בנוסף, הוואן פלורס בתפקידה של צ'אפה, טרנס ליטל גרדן היי בתפקיד של מיילס, דנה הית' בתפקידה של מיקה, ולוקה לוהן בתפקיד בוס מככבים גם הם בסדרה. מבוססת על דמויות שנוצרו על ידי דן שניידר ודנה אולסן, הסדרה פותחה על ידי כריסטופר ג'יי נובק המשמש גם כמפיק בפועל. קופר בארנס וג'ייס נורמן משמשים כמפיקים של הסדרה. עומר קמאצ'ו משמש כמפיק בפועל. פרק בהסגר, שצולם והופק באופן וירטואלי, שודר ב-9 במאי 2020. ב-4 באוגוסט 2020, הוכרז כי סדרה בת חמישה פרקים קצרים שהופקו מרחוק, ושודרו ב-8 באוגוסט 2020. ב-18 במרץ 2021, הסדרה חודשה לעונה שנייה של 26 פרקים, שהוצגה לראשונה ב-23 באוקטובר 2021. ב-25 באוגוסט 2022, הסדרה חודשה לעונה שלישית של 13 פרקים, שהוצגה לראשונה ב-20 באפריל 2023. אתר האינטרנט הרשמי של סוכני העל (באנגלית) סוכני העל, ברשת החברתית פייסבוק סוכני העל, ברשת החברתית אקס (טוויטר) סוכני העל, ברשת החברתית אינסטגרם "סוכני העל", במסד הנתונים הקולנועיים IMDb (באנגלית) "סוכני העל", באתר Rotten Tomatoes (באנגלית) "סוכני העל", במסד הנתונים הקולנועיים KinoPoisk (ברוסית) אם פרק לא שודר בישראל הוא ייכתב באנגלית עד לשידורו Every Kids’ Choice 2024 Winner!, Nick (באנגלית)
ארתור רוס (מוזיקאי)

ארתור רוס (באנגלית: Arthur Ross;‏ 28 בפברואר 1949 – 30 במאי 1996) הידוע בשם טי-בוי, היה זמר וכותב שירים אמריקאי הבולט בזכות שיתופי הפעולה שלו עם ליאון וייר. הוא היה אחיה הצעיר של הזמרת דיאנה רוס. רוס, שנולד בדטרויט, מישיגן, השתקע בחלקים קשים יותר בדטרויט בעוד שאחותו הגדולה זכתה לתהילה כסולנית של הסופרימס בשנות ה-60 ומאוחר יותר תהילת סולו בשנות ה-70. זמן קצר לאחר שדיאנה רוס התבססה כאמנית סולו, היא גייסה אותו למוטאון ככותב שירים ממונה בשנת 1972. רוס שיתף פעולה עם כותב השירים ליאון וייר ויחד כתבו הצמד להיטים לאמנים כמו מייקל ג'קסון, הניסים (אנ') ומרווין גיי. בין הלהיטים היו "I Wanna Be Where You Are" ו-"I Want You". טי-בוי הסתכסך עם וייר במהלך הקלטות האלבום I Want You של מרווין גיי. הוא עזב את הפרויקט ויצא לקריירת סולו, והוציא את אלבומו הראשון בהוצאת מוטאון רקורדס ב-1979, Changes. אף על פי השתתפות של אמנים כמו פסנתרן הג'אז ג'ו סמפל (אנ'), האלבום נמכר רק בכ-12,000 עותקים. מתוסכל מהמצב, רוס פרש ממוזיקה בתחילת שנות ה-80, וחזר לדטרויט, שם הוא חי בבידוד. עבודתו עם וייר ממשיכה לזכות להצלחה. "I Want You" כוסה על ידי רוברט פאלמר, מדונה, מייקל מקדונלד (אנ') ודיאנה רוס עצמה באלבומה, I Love You מ-2007. אלבומו היחיד בהוצאת מוטאון, Changes, יצא לאור לבסוף על גבי תקליטור באוגוסט 2012. האלבום נפתח בשירו המוכר ביותר, "I Want You" ונסגר בשיר נוסף שכתב בעצמו "To The Baby", אותו כתב עבור אחותו הגדולה דיאנה, מחווה שנדחתה זמן רב לשתי בנותיה הראשונות, רונדה רוס קנדריק וטריסי אליס רוס. במהלך סוף השבוע שאירע בין 22 ל-23 ביוני 1996, מצאה המשטרה את הגופות של רוס ואשתו, פטרישיה אן רובינסון, במרתף בתוך בית רעוע באוק פארק, מישיגן, פרבר הגובל בדטרויט על פי הדיווחים, בני הזוג היו כבולים ומתו מחנק. חוקר מקרי המוות העריך מאוחר יותר כי הגופות היו בבית מספר ימים עד שבוע לפחות. תאריך מותם של בני הזוג הוערך ב-30 במאי 1996. רוס היה בן 47 ואשתו הייתה בת 54. רוס לא דווח כנעדר על ידי משפחתו. הוא היה אמור להופיע באולם בית המשפט במרכז העיר דטרויט ב-26 ביוני 1996, בדיון בשלושה אישומים של החזקת סמים. ארתור רוס, במסד הנתונים הקולנועיים IMDb (באנגלית) ארתור רוס, באתר AllMusic (באנגלית) ארתור רוס, באתר MusicBrainz (באנגלית) ארתור רוס, באתר Discogs (באנגלית) ארתור רוס, באתר "Find a Grave" (באנגלית) Ancestry® | Family Tree, Genealogy & Family History Records, www.ancestry.com Two Men Charged In Slaying of Diana Ross' Brother, AP NEWS (באנגלית) Family, Parenting, Pet and Lifestyle Tips That Bring Us Closer Together | LittleThings.com, littlethings.com Marvin Gaye – I Want You, נבדק ב-2023-04-28 T-Boy Ross - Changes (באנגלית), נבדק ב-2023-04-28 Diana Ross - I Love You (באנגלית), נבדק ב-2023-04-28
מחלוקת הפסחא

מחלוקת הפסחא היא מחלוקת בנצרות סביב המועד המדויק לקיום חג הפסחא. המחלוקת המוקדמת ביותר מזוהה בעיקר עם סוף המאה ה־2, והייתה בשאלה האם יש לחגוג את חג הפסחא תמיד ביום ראשון, או לחגוג אותו בהתאם לתאריך פסח מלוח השנה העברי (י"ד בניסן). חגיגת פסחא בתאריך פסח הייתה מסורת שאומצה בפרובינקיה אסיה באימפריה הרומית. מחלוקות מאוחרות יותר עסקו בשיטת החישוב הנכונה לגבי מועדי הירח והחג, ובמאה ה־6 ככל הנראה רוב המקומות שהיו תחת השפעת הכנסייה הסכימו על חישוביו של דיוניסיוס אקסיגואוס, לפיהם יש לקבוע את תאריך החג על פי מחזור של 19 שנים. אולם מנגד הייתה עמדה שלא קיבלה את החישוב – עמדה המזוהה בעיקר עם הכנסייה הקלטית (אנ') ואזורים מסוימים בגאליה – ואלו צידדו בחישוב חלופי המתבסס על מחזור של 84 שנים. בשנת 664 המחלוקת בין הזרם המרכזי של הכנסייה לבין הקלטים הסלימה וכונסה ועידת סינוד ויטבי, שמטרתה להגיע לפסיקה סופית בעניין מועד הפסחא. בוועידה טענה כל כנסייה כי הגישה שלה מתבססת על מסורת קדומה יותר, ולבסוף הכריעה הוועידה לטובת הזרם המרכזי ומחזור ה־19 השנים. המחלוקת וההכרעה תועדו בספר "ההיסטוריה הכנסייתית של העם האנגלי" (אנ'), שבימינו הוא אחד ממקורות המידע העיקריים לגבי מחלוקת הפסחא. האופן בו תועדה המחלוקת הוא כזה, שנכתב אודותיה בעיקר בידי תומכי מחזור 19 השנים, כך שהמידע שיש לנו על המחלוקת מוצג מהזווית של תומכי עמדה זו. יש חוקרים שמעלים את האפשרות שבפועל העמדה הייתה פחות מרכזית מכפי שמקובל לחשוב. גם עשרות שנים לאחר הוועידה, עדיין היו מי שצידדו במחזור 84 השנים. בכתביו של אדומנן (אנ') מסוף המאה ה־7 נמצאים טקסטים תאולוגיים שמתארים כיצד אלוהים שלח בשנים אלו שתי מגפות גדולות של דבר הבלוטות שהכו באזורים מסוימים של אירופה כעונש על כך שדבקו בתארוך הפסחא לפי מחזור 19 השנים. עם זאת, גל נוסף של המגפה שהכה במקומות נוספים החליש בהמשך את דבקותו של אדומנן בפרשנות המקורית שלו לשתי ההתפרצויות הקודמות. לאחר פילוג הכנסייה הנוצרית, בכנסייה האורתודוקסית המזרחית, חג הפסחא התקיים לרוב ביום ראשון מאוחר יותר מאשר בכנסייה הקתולית במערב, בין השאר מכיוון שהאותודוקסים המזרחים דבקו בגרסה של לוח השנה היוליאני עם חגים ניידים. בצד המערבי הנושא חדל להיות עניין של מחלוקת, ומועצת הוותיקן השנייה קבעה בשנת 1963 כי אין התנגדות עקרונית לקיים את חג הפסחא ביום ראשון קבוע (כנראה בתחילת אפריל). מחלוקת הפסחא, באתר אנציקלופדיה בריטניקה (באנגלית) מחלוקת הפסחא, באתר אנציקלופדיה בריטניקה Gilbert Ma ́rkus, Adomna ́n, two saints, and the paschal controversy, פורסם באוניברסיטת אדינבורו McCarthy, D., Easter Principles and a Fifth-century Lunar Cycle Used in the British Isles (עמ' Journal for the History of Astronomy, p.204) DAVID WOODS, Adomnán, plague and the Easter controversy (עמ' 1-13), Anglo-Saxon England, Vol. 40, ‏2012
אלכסנדר מולוני

אלכסנדר מולוני, (באנגלית: Alexander Molony נולד ב-12 בספטמבר 2006) [1] הוא שחק קולנוע וטלוויזיה בריטי. הוא עשה את הופעת הבכורה שלו בסרט בתפקיד פיטר פן בסרט של דיסני פיטר פן וונדי . הוא לוהק בעבר לתפקיד הראשי באנימציה לילדים קלוד, ששודר בערוץ דיסני ג'וניור. הוא ידוע גם בשל משחקו של בנו של הקומיקאי רומש רנגנתן בסיטקום "The Reluctant Landlord", אוו-אוו הקוף ב- Raa" "Raa the Noisy Lion ואלכס האפרוח ב- The Big Bad Fox and" "Other Tales . הוא גם הופיע בתור מקדאף הצעיר בהפקה של הלהקה השייקספירית המלכותית של" מקבת בתיאטרון ברביקן, לצד כריסטופר אקלסטון וניב קיוזאק. אלכסנדר מולוני, במסד הנתונים הקולנועיים IMDb (באנגלית) Moore, Matthew. "British schoolboy Alexander Molony to star in Disney's Peter Pan remake" (באנגלית). ISSN 0140-0460. ארכיון מ-20 ביוני 2021. נבדק ב-12 במרץ 2020. {{cite news}}: (עזרה)
דמי חבר

דמי חבר הם תשלום שגובה ארגון מהחברים בו, לשם מימון פעילותו. דמי חבר נהוגים בעיקר בארגונים הפועלים ללא מטרת רווח, כגון עמותות ומפלגות. דמי החבר הם מרכיב בתקציבו של הארגון. לעיתים זהו מרכיב עיקרי ואף מרכיב יחיד, ולעיתים נלוות אליו הכנסות ממקורות נוספים, כגון ממכירה של מוצרים ושירותים של הארגון, מתרומות, מתמיכה ממשלתית וכדומה. תשלום דמי החבר מקנה לחבר את הזכויות השונות שנותן הארגון לחבריו, ובפרט זכות בחירה למוסדות הארגון, כאשר זהו ארגון שמתקיימות בו בחירות למוסדותיו. גובה דמי החבר נקבע על ידי הנהלת הארגון, בדרכים אחדות: סכום קבוע, בגובה אחיד לכל החברים, לעיתים תוך הבחנה בין קבוצות שונות של חברים, למשל דמי חבר מופחתים לאזרח ותיק. דוגמה: דמי החבר בלשכת עורכי הדין בישראל הם בסכום אחיד, עם סכום מופחת לחברים בעלי ותק של עד שלוש שנים ולחברים שגילם מעל 67 שנים. סכום התלוי בהכנסתו של החבר. דוגמה: דמי החבר החודשיים בהסתדרות העובדים הכללית החדשה הם בשיעור 0.9% משכרו החודשי של החבר (בגבולות תקרה). סכום משתנה התלוי בקריטריון אחר. דוגמה: ועד בית החבר באגודה לתרבות הדיור משלם דמי חבר לפי מספר הדירות הנכללות בוועד בית זה. הסכמים קיבוציים שונים מזכים עובד החבר באגודה מקצועית בהחזר של דמי החבר שלו בה. דמי חבר בארגון מקצועי וחלק מדמי החבר בארגון עובדים נחשבים להוצאה מוכרת לעניין מס הכנסה. הכנסתו של ארגון מקצועי מדמי חבר פטורה ממס הכנסה. חוק העונשין קובע: "המשלם דמי חבר או תורם להתאגדות אסורה, או לחשבונה, והמשדל לאחת מאלה, דינם – מאסר ששה חדשים". חברות בארגון היא בדרך כלל וולונטרית, כך שתשלום דמי החבר מותנה בהחלטה של אדם (או ארגון) להצטרף כחבר בארגון הגובה דמי חבר. בתחום יחסי העבודה בישראל נקבעו שני חריגים, של תשלום כפוי הבא במקום דמי חבר: עובד שאינו חבר בארגון עובדים אך חל עליו הסכם קיבוצי או צו הרחבה מתאים, מחויב לשלם דמי טיפול מקצועי-ארגוני לארגון העובדים החתום על ההסכם הקיבוצי או צו ההרחבה. תשלום זה נמוך מדמי החבר שמשלמים החברים בארגון העובדים, והוא מקנה למשלמיו חלק מהזכויות שניתנות לחברים. תקנות הגנת השכר (מקסימום דמי טיפול מקצועי-ארגוני), התשמ"ח-1988, מגבילות את גובהו של תשלום זה. מעסיק שחל עליו צו הרחבה נדרש לשלם דמי טיפול ארגוני-מקצועי לארגון המעבידים החתום על ההסכם הקיבוצי שלו הוצא צו הרחבה. גובה תשלום זה הוא חצי אחוז מהשכר השנתי שמשלם המעסיק. שני חריגים נוספים של תשלום כפוי: חוק משפחות חיילים שנספו במערכה (תגמולים ושיקום) קובע שקצין תגמולים רשאי לנכות מן התגמול שמשולם לפי חוק זה דמי חבר לארגון יציג של זכאים על פי חוק זה. חוק התגמולים לנפגעי פעולות איבה מורה לנכות מהתגמול החודשי המשולם לפי חוק זה דמי חבר לארגון יציג של זכאים על פי חוק זה. מדיה וקבצים בנושא דמי חבר בוויקישיתוף טבלת תעריפי דמי החבר לשנת 2023, באתר של לשכת עורכי הדין בישראל למשל בתקשי"ר פרק 25.1 - החזר אגרת רישיון ודמי חבר בגופים מקצועיים סעיף 2(7) לתקנות מס הכנסה (ניכוי הוצאות מסויימות), תשל״ב–1972 סעיף 9(2א) לפקודת מס הכנסה סעיף 148 לחוק העונשין תקנות הגנת השכר (מקסימום דמי טיפול מקצועי-ארגוני), התשמ"ח-1988, באתר חילן תקנות הסכמים קיבוציים (תשלום דמי טיפול ארגוני-מקצועי לארגון מעבידים), תשל"ז-1977, באתר "נבו" סעיף 31א לחוק משפחות חיילים שנספו במערכה (תגמולים ושיקום), תש"י-1950 סעיף 4א לחוק התגמולים לנפגעי פעולות איבה, תש"ל-1970
ג'ון גרנספלד

ג'ון גרנספילד (באנגלית: John Grunsfeld;‏ נולד ב-10 באוקטובר 1958 בשיקגו) הוא יהודי-אמריקאי, אסטרונאוט לשעבר בתוכנית מעבורות החלל של נאס"א. ג'ון גרנספילד נולד בעיר שיקגו שבמדינת אילינוי למשפחה יהודית. אביו וסבו היו אדריכלים ידועים בעיר. בשנת 1976 הוא סיים לימודי בית ספר בהיילנד פארק והחל לימודי תואר ראשון בפיזיקה במכון הטכנולוגי של מסצ'וסטס. הוא המשיך ללימודי תואר שני (1984) ותואר שלישי (1988) באוניברסיטת שיקגו. לאחר סיום הלימודים גרנספלד עסק במחקרים בתחום קרני רנטגן, קרני גמא וקרינה קוסמית ומוסדות שונים. בשנת 1992 גרנספלד נבחר ליחידת האסטרונאוטים של נאס"א. הוא היה בצוות טכני של נאס"א. בשנת 1995 הוא השתתף במשימת STS-67 כמומחה משימה של מעבורת החלל אנדוור (סטפן אוסוולד היה מפקד צוות). משימה זו הוקדשה לביצוע תצפיות בעל-סגול על ידי טלסקופים מיוחדים שהוצבו במעבורת. במשימת STS-81 בשנת 1997 (מייקל בייקר היה מפקד צוות) הוא היה מומחה משימה של מעבורת החלל אטלנטיס. במהלך המשימה בוצע עגינה לתחנת החלל מיר לביצוע מחקרים משותפים, אספקת מצרכים והחלפת צוות. בשנת 1999 גרנספלד היה מומחה משימה של STS-103 במעבורת החלל דיסקברי (קרטיס בראון היה מפקד צוות). זו הייתה משימה תחזוקה של טלסקופ החלל האבל. במהלך המשימה גרנספיד ביצע פעילות חוץ-רכבית פעמיים. אורך כולל של פעילויות אלו היה כ-16 שעות. בשנת 2002 גרנספלד טס לחלל בפעם הרביעית כמומחה משימה של STS-109 על מעבורת החלל קולומביה (סקוט אלטמן היה מפקד צוות). זו הייתה משימה תחזוקה של טלסקופ החלל האבל. במהלך המשימה גרנספיד ביצע פעילות חוץ-רכבית שלוש פעמים. אורך כולל של פעילויות אלו היה כ-21 שעות. בשנת 2009 גרנספלד טס לחלל בפעם החמישית כמומחה משימה של STS-125 על מעבורת החלל אטלנטיס (סקוט אלטמן היה מפקד צוות). במהלך המשימה גרנספיד ביצע פעילות חוץ-רכבית שלוש פעמים. אורך כולל היה כ-21 שעות. בשנים 2003–2004 הוא כיהן כ"מדען ראשי של נאס"א". בשנת 2010 גרנספלד עזב את נאס"א ועבד במכון למדעי טלסקופ החלל בבולטימור. ביולי הוא מונה לפרופסור באוניברסיטת ג'ונס הופקינס. בשנת 2012 הוא חזר לנאס"א לתפקיד ניהולי ופרש סופית בשנת 2016. גרנספלד חובב טיפוס הרים. הוא עלה פעמיים על פסגת הר דנאלי בגובה מעל ל-6,000 מ'. מדיה וקבצים בנושא ג'ון גרנספלד בוויקישיתוף ג'ון גרנספלד, ברשת החברתית אקס (טוויטר) ביוגרפיה, באתר "SPACEFACTS" (באנגלית)
ג'ורג' הארווי

ג'ורג' הארווי (באנגלית: George Harvey;‏ 1 בפברואר 1806 – 22 בינואר 1876) היה צייר סקוטי. הוא היה בנם של ג'ורג' הארווי, שען, ואליזבת (לבית ג'פרי) הארווי, בכפר קטן ליד סטירלינג. אחיו, ביילי הארווי, היה פעיל זמן רב בענייני העירייה של גלאזגו. זמן קצר לאחר לידתו עברו הוריו לסטירלינג, שם למד ג'ורג' אצל מר מקלארן, מוכר ספרים ברחוב באו. עם זאת, אהבתו לאמנות לא הניחה לו, ובגיל 18 הוא נכנס לאקדמיית הנאמנים בפיקארדי פלייס באדינבורו. כאן הוא התבלט עד שב-1826 הוזמן על ידי האמנים הסקוטים, שהחליטו לייסד אקדמיה סקוטית, להצטרף אליהם כ"מקורב". תמונתו הראשונה של הארווי, "בית ספר בכפר", הוצגה ב-1826 במכון אדינבורו, ומרגע פתיחת האקדמיה בשנה שלאחר מכן המשיך להציג מדי שנה. התמונות המוכרות ביותר שלו הן אלה המתארות אפיזודות בהיסטוריה הדתית מנקודת מבט פוריטנית או אוונגליסטית. עם זאת, הוא היה פופולרי באותה מידה בסקוטלנד בנושאים שאינם דתיים, ומבטאים אותה יכולת התבוננות אמנותית - תפיסה ועיבוד של פרטים. ב"דואר הלילה" ו"השחר העולה בעולם החדש" נעשה שימוש בהיבטי הטבע בדרכים שונות. הוא גם היה צייר נופים ודיוקנאות. ב-1829 הוא נבחר לעמית באקדמיה הסקוטית המלכותית; בשנת 1864 הוא ירש את סר ג'ון ווטסון גורדון כנשיא, תפקיד אותו מילא עד 1876. הוא זכה לתואר אבירות ב-1867. הוא התחתן בשנת 1839 עם אלייזה מרגרט קארסטיירס (1818–1844). הם היו הורים לשתי בנות: אלן הארווי ואליזבת הארווי, שאף אחת מהן לא נישאה. לאחר מותה של אשתו ב-1844, הוא התחתן שנית, עם מרגרט מיור (1805–1854), בתה של הלן (לבית מקפי) מיור, ב-1847. היא מתה באוגוסט 1854. אחייניתו נלי הארווי (1865–1949) הייתה אף היא ציירת. הוא מת באדינבורו ב-22 בינואר 1876. הוא קבור בבית הקברות ווריסטון. בית הספר בכפר מדיה וקבצים בנושא ג'ורג' הארווי בוויקישיתוף ג'ורג' הארווי, באתר "Find a Grave" (באנגלית) "MONDAY MORNING". Glasgow Herald. 11 December 1876. p. 4 Chisholm, Hugh, ed. (1911). "Harvey, Sir George". Encyclopædia Britannica. Vol. 13 (11th ed.). Cambridge University Press. p. 42. Rogers, Charles (1871). Monuments and monumental inscriptions in Scotland. p. 129. "DEATH OF SIR GEORGE HARVEY. Sir George Harvey, President of the Royal Scottish Academy, who has been long in failing health, died at Edinburgh on Saturday". Glasgow Herald. 24 January 1876. p. 4
נוף (פירושונים)

האם התכוונתם ל... נוף – תכונות צורניות של מרחב נוף (פלדי) – ציור של ישראל פלדי עקיבא נוף – פזמונאי ישראלי נופ יפה נוף